
Nr. 22/220


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Contractului de finanţare între România şi Banca Europeană de Investiţii şi Compania Naţională de Căi Ferate „C.F.R.”-S.A. privind finanţarea Proiectului de reabilitare a liniei de cale ferată Curtici-Simeria, semnat la Bucureşti la 22 decembrie 2005 şi la Luxemburg la 27 decembrie 2005, cu care comisia noastră a fost sesizată în fond cu adresa Biroului Permanent nr. Pl.x.246  din 5 aprilie 2006.
	PREŞEDINTE,

Mihai Nicolae Tănăsescu

RAPORT

asupra proiectului de Lege pentru ratificarea Contractului
de finanţare între România şi Banca Europeană de Investiţii
şi Compania Naţională de Căi Ferate „C.F.R.”-S.A. privind
finanţarea Proiectului de reabilitare a liniei de cale ferată
Curtici-Simeria, semnat la Bucureşti la 22 decembrie 2005
şi la Luxemburg la 27 decembrie 2005
Cu adresa nr. Pl.x. 246 din 5 aprilie 2006, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Contractului de finanţare între România şi Banca Europeană de Investiţii 
şi Compania Naţională de Căi Ferate „C.F.R.”-S.A. privind finanţarea Proiectului de reabilitare a liniei de cale ferată Curtici-Simeria, semnat la Bucureşti la 22 decembrie 2005 şi la Luxemburg la 27 decembrie 2005.
La întocmirea raportului s-au avut în vedere avizele Consiliului Legislativ şi Comisiei de industrii şi servicii.

Prezentul proiect de Lege are ca obiect de reglementare ratificarea Contractului de finanţare dintre România, Banca Europeană de Investiţii şi Compania Naţională de Căi Ferate „C.F.R.”-S.A., privind Proiectul de reabilitare a liniei de cale ferată Curtici-Simeria, semnat la Bucureşti la 22 decembrie 2005 şi la Luxemburg la 27 decembrie 2005.
Contractul de Finanţare, potrivit art.1, lit. a) din Legea nr.590/2003 privind tratatele, este un tratat internaţional, semnat la nivel de stat prin care România îşi asumă obligaţii financiare. Acesta urmează să fie supus Parlamentului, în conformitate cu prevederile art.19 alin.1, lit. a) din Legea sus menţionată, spre a-l ratifica prin lege.
Guvernul României a obţinut sprijinul Băncii Europene de Investiţii ( BEI ) pentru finanţarea Proiectului de reabilitare a liniei de cale ferată Curtici-Simeria, componentă a Coridorului IV Pan European, pentru circulaţia trenurilor cu viteze maxime de 160 km/h.
Sprijinul se concretizează în acordarea unui împrumut în valoare de 300 mil. EUR.

Proiectul propus are următoarele obiective esenţiale:

-reabilitarea tronsonului de cale ferată, dublă, electrificată, Curtici-Simeria cu o lungime de 185 km;

-servicii de consultanţă pentru elaborarea proiectului tehnic şi a documentaţiilor de licitaţie pentru lucrări;

-servicii de consultanţă pentru verificarea proiectului tehnic, detalii de execuţie şi supervizarea lucrărilor de construcţie.
Costul total al Proiectului este estimat la circa 828,985 mil EUR, la care BEI participă cu un împrumut în valoare de 300 mil. EUR.

Sumele necesare acoperirii contribuţiei Guvernului României la finanţarea Proiectului se vor asigura de la bugetul de stat prin bugetul Ministerului Transporturilor, Construcţiilor şi Turismului în limita sumelor prevăzute cu această destinaţie şi/sau din Fonduri de Coeziune, începând cu anul 2007.
Rambursarea împrumutului extern, împreună cu plata tuturor costurilor datorate, va fi asigurată în proporţie de 100% de la bugetul de stat, din sumele prevăzute anual, în bugetul Ministerului Transporturilor, Construcţiilor şi Turismului.
Perioada de acordare a împrumutului va fi de 20 de ani din care 5 ani perioada de graţie, rambursarea împrumutului se va efectua în rate semestriale timp de 20 ani începând cu anul 2011, iar dobânda este standard pentru proiecte publice.
Proiectul va fi implementat de către Compania Naţională de Căi Ferate „C.F.R.”-S.A.,care va fi desemnată agenţie de implementare în ceea ce priveşte tragerile, achiziţiile, raportările şi realizarea componentelor aferente.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: din partea Ministerului Transporturilor, Construcţiilor şi Turismului domnul Buzaşu Septimiu – secretar de stat şi doamna Munteanu Ortansa – director, iar din partea Ministerului Finanţelor Publice doamna Cucu Florinela – şef serviciu şi doamna Fundătură Carmen – consilier.
La lucrările comisiei au participat 23  deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului
In urma dezbaterii proiectului de Lege pentru ratificarea Contractului de finanţare între România şi Banca Europeană de Investiţii şi Compania Naţională de Căi Ferate „C.F.R.”-S.A. privind finanţarea Proiectului de reabilitare a liniei de cale ferată Curtici-Simeria, semnat la Bucureşti la 22 decembrie 2005 şi la Luxemburg la 27 decembrie 2005,  în şedinţa din data de 12.04.2006, comisia propune supunerea spre dezbaterea şi adoptarea Plenului Camerei Deputaţilor in forma prezentată de iniţiator.

	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


          Expert parlamentar:
                      Popescu Luminiţa

